A4-0187/99

Πρόταση οδηγίας του Συμβουλίου που αφορά την οργάνωση του χρόνου εργασίας για ταξιδεύον προσωπικό που εκτελεί δραστηριότητες οδικών μεταφορών και αυτοαπασχολούμενους οδηγούς (COM(98)0662 - C4-0716/98 - 98/0319(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Δέκατη έκτη αιτιολογική σκέψη

>Αρχικό κείμενο>

ότι ο κανονισμός (ΕΟΚ) αριθ. 3820/85 επιτρέπει στους οδηγούς, που καλύπτονται από το άρθρο 6 παράγραφοι 4 και 5, χρόνο οδήγησης μέχρι 65 ώρες την εβδομάδα[semigr ] ότι ο εβδομαδιαίος χρόνος εργασίας περιορίζεται σε 60 ώρες την εβδομάδα σύμφωνα με το άρθρο 3 της παρούσας οδηγίας[semigr ] ότι οι οδηγοί που καλύπτονται από το άρθρο 6 παράγραφοι 4 και 5 του προαναφερόμενου κανονισμού (ΕΟΚ) αριθ. 3820/85 πρέπει να μπορούν να συνεχίσουν να οδηγούν μέχρι 65 ώρες, υπό τον όρο ότι δεν υπερβαίνουν το μέσο μέγιστο εβδομαδιαίο χρόνο εργασίας των 48 ωρών εντός περιόδου 4 μηνών[semigr ]

>Κείμενο μετά την ψηφοφορία στο ΕΚ>

ότι ο κανονισμός (ΕΟΚ) αριθ. 3820/85 επιτρέπει στους οδηγούς, που καλύπτονται από το

άρθρο 6, παράγραφος 1, τέταρτο και πέμπτο εδάφιο, χρόνο οδήγησης μέχρι 65 ώρες την εβδομάδα[semigr ] ότι οι οδηγοί αυτοί πρέπει να μπορούν να συνεχίσουν να οδηγούν μέχρι 65 ώρες, υπό τον όρο ότι δεν υπερβαίνουν το μέσο μέγιστο εβδομαδιαίο χρόνο εργασίας των 48 ωρών εντός περιόδου 4 μηνών[semigr ]

(Τροπολογία 25)

Άρθρο 1, παράγραφος 2

>Αρχικό κείμενο>

2. Η παρούσα οδηγία εφαρμόζεται σε όλους τους κινούμενους εργαζομένους που εκτελούν δραστηριότητες οδικών μεταφορών και απασχολούνται από επιχειρήσεις εγκατεστημένες σε κράτος μέλος, και σε αυτοαπασχολούμενους οδηγούς εγκατεστημένους σε κράτος μέλος.

>Κείμενο μετά την ψηφοφορία στο ΕΚ>

2. Η παρούσα οδηγία εφαρμόζεται σε όλους τους κινούμενους εργαζομένους που εκτελούν δραστηριότητες οδικών μεταφορών και απασχολούνται από επιχειρήσεις εγκατεστημένες σε κράτος μέλος, και σε αυτοαπασχολούμενους οδηγούς εγκατεστημένους σε κράτος μέλος,

με εξαίρεση τους κινούμενους εργαζομένους που εκτελούν δραστηριότητες μεταφοράς επιβατών σε τακτικά δρομολόγια των οποίων η απόσταση δεν υπερβαίνει τα 50 χιλιόμετρα.

(Τροπολογία 2)

Άρθρο 1, παράγραφος 3

>Αρχικό κείμενο>

3. Η παρούσα οδηγία περιλαμβάνει πιο εξειδικευμένες κοινοτικές διατάξεις, όσον αφορά τους κινούμενους εργαζόμενους που εκτελούν δραστηριότητες οδικών μεταφορών και, συνεπώς, δυνάμει του άρθρου 14 της οδηγίας 93/104/ΕΚ του Συμβουλίου, οι διατάξεις της τελευταίας υπερέχουν έναντι των σχετικών διατάξεων της οδηγίας 93/104/ΕΚ του Συμβουλίου, όπως τροποποιήθηκε από την οδηγία .../.../ΕΚ του Συμβουλίου.

>Κείμενο μετά την ψηφοφορία στο ΕΚ>

3. Η παρούσα οδηγία περιλαμβάνει πιο εξειδικευμένες κοινοτικές διατάξεις, όσον αφορά τους κινούμενους εργαζόμενους που εκτελούν δραστηριότητες οδικών μεταφορών και, συνεπώς, δυνάμει του άρθρου 14 της οδηγίας 93/104/ΕΚ του Συμβουλίου, οι διατάξεις της τελευταίας υπερέχουν έναντι των σχετικών διατάξεων της οδηγίας 93/104/ΕΚ του Συμβουλίου, όπως τροποποιήθηκε από την οδηγία .../.../ΕΚ του Συμβουλίου,

με εξαίρεση την περίπτωση του ταξιδεύοντος προσωπικού που απασχολείται στις υπηρεσίες επείγουσας ανάγκης (ασθενοφόρα, πυροσβεστικές υπηρεσίες και υπηρεσίες πολιτικής προστασίας), όπου οι παρεκκλίσεις που προβλέπει το άρθρο 17, παράγραφος 2, σημείο 1, στοιχείο γ.iii της οδηγίας 93/104/ΕΚ του Συμβουλίου εξακολουθούν να ισχύουν όταν πρόκειται για καταστάσεις επείγουσας ανάγκης.

(Τροπολογία 3)

Άρθρο 2, παράγραφος 1, στοιχείο α, εισαγωγική πρόταση

>Αρχικό κείμενο>

α) στην περίπτωση των αυτοαπασχολούμενων οδηγών, ο χρόνος κατά τον οποίον εκτελούνται οι ακόλουθες δραστηριότητες:

>Κείμενο μετά την ψηφοφορία στο ΕΚ>

α) στην περίπτωση των αυτοαπασχολούμενων οδηγών,

η «υποχρέωση διαθεσιμότητας» και ο χρόνος κατά τον οποίον εκτελούνται οι ακόλουθες δραστηριότητες:

(Τροπολογία 4)

Άρθρο 2, παράγραφος 1, στοιχείο α, σημείο iii

>Αρχικό κείμενο>

iii) επίβλεψη των επιβατών κατά την επιβίβαση και αποβίβασή τους από τα λεωφορεία/πούλμαν[semigr ]

>Κείμενο μετά την ψηφοφορία στο ΕΚ>

iii) επίβλεψη

ή έλεγχος των επιβατών κατά την επιβίβαση και αποβίβασή τους από τα λεωφορεία/πούλμαν[semigr ]

(Τροπολογία 5)

Άρθρο 2, παράγραφος 1, στοιχείο α, σημείο v

>Αρχικό κείμενο>

v) επιθεώρηση της ασφάλειας του οχήματος και του φορτίου[semigr ]

>Κείμενο μετά την ψηφοφορία στο ΕΚ>

v) επιθεώρηση του οχήματος

καθώς και της φόρτωσης και της εκφόρτωσης του φορτίου[semigr ]

(Τροπολογία 6)

Άρθρο 2, παράγραφος 1, στοιχείο α, σημείο viiα (νέο)

>Αρχικό κείμενο>

>Κείμενο μετά την ψηφοφορία στο ΕΚ>

viiα) χρόνος απαιτούμενος για διοικητικές διατυπώσεις με αστυνομικές και τελωνειακές αρχές, μεθοριακούς ελέγχους κλπ.

(Τροπολογία 7)

Άρθρο 2, παράγραφος 1, στοιχειο β), σημείο viiiα (νέο)

>Αρχικό κείμενο>

>Κείμενο μετά την ψηφοφορία στο ΕΚ>

viiiα) χρόνος απαιτούμενος για τη συνεργασία με αστυνομικές, τελωνειακές και μεθοριακές αρχές κατά τη διεξαγωγή ελέγχων που προβλέπονται από το νόμο.

(Τροπολογία 8)

Άρθρο 2, παράγραφος 2, πρώτο και δεύτερο εδάφιο

>Αρχικό κείμενο>

2. Ως «υποχρέωση διαθεσιμότητας» νοείται η περίοδος κατά την οποία ο κινούμενος εργαζόμενος βρίσκεται στον τόπο εργασίας του, έτοιμος να αναλάβει πλήρεις εργασιακές υποχρεώσεις, κατά περίπτωση με δική του πρωτοβουλία, και εν γένει σχετικά με ορισμένα καθήκοντα συναφή με αυτά που εκτελεί όταν βρίσκεται εν υπηρεσία.

>Κείμενο μετά την ψηφοφορία στο ΕΚ>

2. Ως «υποχρέωση διαθεσιμότητας» νοείται η περίοδος κατά την οποία ο κινούμενος εργαζόμενος

ή ο αυτοαπασχολούμενος οδηγός βρίσκεται στον τόπο εργασίας του, έτοιμος να αναλάβει πλήρεις εργασιακές υποχρεώσεις, κατά περίπτωση με δική του πρωτοβουλία, και εν γένει σχετικά με ορισμένα καθήκοντα συναφή με αυτά που εκτελεί όταν βρίσκεται εν υπηρεσία.

>Αρχικό κείμενο>

Ως «περίοδος διαθεσιμότητας» νοείται η περίοδος κατά την οποία ο κινούμενος εργαζόμενος δεν έχει υποχρεώσεις, όντας διαθέσιμος για την ανάληψη εργασίας. Οι περίοδοι διαθεσιμότητας πρέπει να γνωστοποιούνται εκ των προτέρων από τον κινούμενο εργαζόμενο, σύμφωνα με τους όρους που έχουν συμφωνηθεί μεταξύ των κοινωνικών εταίρων, βάσει των διατάξεων που προβλέπονται στη νομοθεσία των κρατών μελών.

>Κείμενο μετά την ψηφοφορία στο ΕΚ>

Ως «περίοδος διαθεσιμότητας» νοείται η περίοδος κατά την οποία ο κινούμενος εργαζόμενος δεν έχει υποχρεώσεις, όντας διαθέσιμος για την ανάληψη εργασίας. Οι περίοδοι διαθεσιμότητας πρέπει να γνωστοποιούνται

από τον κινούμενο εργαζόμενο τουλάχιστον μια μέρα νωρίτερα και πριν από την ολοκλήρωση της προηγούμενης αλλαγής βάρδιας σύμφωνα με τους όρους που έχουν συμφωνηθεί μεταξύ των κοινωνικών εταίρων, βάσει των διατάξεων που προβλέπονται στη νομοθεσία των κρατών μελών.

(Τροπολογία 9)

Άρθρο 2, παράγραφος 8, σημείο ii)

>Αρχικό κείμενο>

ii) εκτελούν μέρος του ετήσιου χρόνου εργασίας τους στη διάρκεια νυκτερινής περιόδου. Αυτό το μέρος ορίζεται από τη νομοθεσία των κρατών μελών σε διαβούλευση με τους κοινωνικούς εταίρους.

>Κείμενο μετά την ψηφοφορία στο ΕΚ>

ii) εκτελούν

48 ημέρες του ετήσιου χρόνου εργασίας τους στη διάρκεια νυκτερινής περιόδου.

(Τροπολογία 10)

Άρθρο 2, παράγραφος 8α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

8α. «αυτοαπασχολούμενοι οδηγοί» είναι οι επικεφαλής μιας εμπορικής μονάδας, οι κάτοχοι επαγγελματικής άδειας όπου χρειάζεται, και έχουν το δικαίωμα να εργάζονται αυτόνομα, μπορούν να οργανώνουν ελεύθερα το ωράριο εργασίας τους και είναι ιδιοκτήτες ενός ή περισσότερων οχημάτων.

(Τροπολογία 11)

Άρθρο 3, παράγραφος 2

>Αρχικό κείμενο>

2. Όσον αφορά τους κινούμενους εργαζόμενους, ο χρόνος εργασίας για διαφορετικούς εργοδότες είναι το σύνολο των ωρών εργασίας. Ο κινούμενος εργαζόμενος πρέπει να ενημερώνει εγγράφως τον οικείο εργοδότη σχετικά με το χρόνο εργασίας που εκτελεί για άλλο εργοδότη

>Κείμενο μετά την ψηφοφορία στο ΕΚ>

2. Όσον αφορά τους κινούμενους εργαζόμενους, ο χρόνος εργασίας για διαφορετικούς εργοδότες είναι το σύνολο των ωρών εργασίας.

Ο εργοδότης υποχρεούται να ζητήσει γραπτώς από τον κινούμενο εργαζόμενο λογαριασμό του χρόνου εργασίας που εκτέλεσε για άλλον εργοδότη. Ο κινούμενος εργαζόμενος υποχρεούται να παράσχει τις πληροφορίες αυτές γραπτώς.

(Τροπολογία 30)

Άρθρο 6, παράγραφος 1

>Αρχικό κείμενο>

1. Ο ημερήσιος χρόνος εργασίας ενός εργαζόμενου τη νύχτα δεν μπορεί να υπερβαίνει τις οκτώ ώρες. Μπορεί να παραταθεί σε δέκα ώρες, μόνον εφόσον εντός δύο μηνών δεν έχει σημειωθεί υπέρβαση ενός μέσου όρου οκτώ ωρών την ημέρα' για περιόδους κατά τις οποίες οι εργαζόμενοι τη νύχτα δεν οφείλουν να εκτελούν νυκτερινή εργασία, εφαρμόζεται το άρθρο 3.

>Κείμενο μετά την ψηφοφορία στο ΕΚ>

1. Ο ημερήσιος χρόνος εργασίας ενός εργαζόμενου τη νύχτα μπορεί να παραταθεί σε δέκα ώρες, μόνον εφόσον

εντός συγκεκριμένου χρονικού διαστήματος που καθορίζεται ύστερα από διαβούλευση με τους κοινωνικούς εταίρους ή σε συλλογικές συμβάσεις εργασίας ή σε συμφωνίες μεταξύ των κοινωνικών εταίρων, δεν έχει σημειωθεί υπέρβαση ενός μέσου όρου οκτώ ωρών την ημέρα' για περιόδους κατά τις οποίες οι εργαζόμενοι τη νύχτα δεν οφείλουν να εκτελούν νυκτερινή εργασία, εφαρμόζεται το άρθρο 3.

(Τροπολογία 12)

Άρθρο 7, παράγραφοι 1 και 2

>Αρχικό κείμενο>

1. Παρεκκλίσεις από τα άρθρα 3, 5 και 6 μπορούν να εγκρίνονται με νομοθετικές, κανονιστικές ή διοικητικές διατάξεις ή με συλλογικές συμβάσεις ή συμφωνίες μεταξύ των κοινωνικών εταίρων, υπό τον όρο ότι χορηγούνται στους οικείους εργαζόμενους ισοδύναμες περίοδοι αντισταθμιστικής ανάπαυσης.

>Κείμενο μετά την ψηφοφορία στο ΕΚ>

1. Παρεκκλίσεις από τα άρθρα 3

και 5 μπορούν να εγκρίνονται με συλλογικές συμβάσεις ή συμφωνίες μεταξύ των κοινωνικών εταίρων, υπό τον όρο ότι χορηγούνται στους οικείους εργαζόμενους ισοδύναμες περίοδοι αντισταθμιστικής ανάπαυσης.

>Αρχικό κείμενο>

2. Η ευχέρεια παρέκκλισης από το άρθρο 3 δεν επιτρέπεται να καταλήγει στον καθορισμό περιόδου αναφοράς που υπερβαίνει τους έξι μήνες, για το μέγιστο μέσο εβδομαδιαίο χρόνο εργασίας 48 ωρών. Επιπλέον, τα κράτη μέλη μπορούν να αποδέχονται παρεκκλίσεις από το άρθρο 3, υπό τον όρο ότι ο μέγιστος μέσος εβδομαδιαίος χρόνος εργασίας μειώνεται ως εξής:

- σε 39 ώρες, κατά μέσο όρο, εντός περιόδου αναφοράς μέχρι 9 μηνών 7 και

- σε 35 ώρες, κατά μέσο όρο, εντός περιόδου αναφοράς μέχρι 12 μηνών.

>Κείμενο μετά την ψηφοφορία στο ΕΚ>

2. Η ευχέρεια παρέκκλισης από το άρθρο 3 δεν επιτρέπεται να καταλήγει στον καθορισμό περιόδου αναφοράς που υπερβαίνει τους έξι μήνες, για το μέγιστο μέσο εβδομαδιαίο χρόνο εργασίας 48 ωρών.

(Τροπολογία 13)

Άρθρο 7, παράγραφος 3

>Αρχικό κείμενο>

3. Για τακτικές υπηρεσίες μεταφοράς επιβατών, για αποστάσεις μικρότερες των 50 χλμ., τα διαλείμματα μπορεί να κατανέμονται σε περιόδους διάρκειας μικρότερης των 15 λεπτών.

>Κείμενο μετά την ψηφοφορία στο ΕΚ>

Διαγράφεται

(Τροπολογία 14)

Άρθρο 8, παράγραφος 1, στοιχείο β

>Αρχικό κείμενο>

β) ο εργοδότης καταγράφει το χρόνο εργασίας των κινούμενων εργαζομένων που υπερβαίνουν τις 48 ώρες εργασίας την εβδομάδα ή, όσον αφορά τους εργαζόμενους τη νύχτα, τις 8 ώρες εργασίας την ημέρα. Το αρχείο αυτό φυλάσσεται για τουλάχιστον δύο έτη.

>Κείμενο μετά την ψηφοφορία στο ΕΚ>

β) ο εργοδότης καταγράφει το χρόνο εργασίας των κινούμενων εργαζομένων. Το αρχείο αυτό φυλάσσεται για τουλάχιστον δύο έτη.

(Τροπολογία 15)

Άρθρο 8, παράγραφος 1, σημείο βα (νέο)

>Αρχικό κείμενο>

>Κείμενο μετά την ψηφοφορία στο ΕΚ>

βα) με απλή αίτηση του ενδιαφερομένου, ο εργοδότης του χορηγεί αντίγραφο του αρχείου όπου έχουν καταγραφεί οι ώρες εργασίας του.

(Τροπολογία 16)

Άρθρο 8, παράγραφος 2

>Αρχικό κείμενο>

2. Τα κράτη μέλη λαμβάνουν τα αναγκαία μέτρα, ώστε να εξασφαλίζεται ότι ο αυτοαπασχολούμενος οδηγός τηρεί αρχείο του χρόνου εργασίας του όταν υπερβαίνει τις 48 ώρες εργασίας την εβδομάδα ή, εάν είναι εργαζόμενος τη νύχτα, τις 8 ώρες εργασίας την ημέρα. Το αρχείο αυτό φυλάσσεται για τουλάχιστον δύο έτη.

>Κείμενο μετά την ψηφοφορία στο ΕΚ>

2. Τα κράτη μέλη λαμβάνουν τα αναγκαία μέτρα, ώστε να εξασφαλίζεται ότι ο αυτοαπασχολούμενος οδηγός τηρεί αρχείο του χρόνου εργασίας του. Το αρχείο αυτό φυλάσσεται για τουλάχιστον δύο έτη.

Τα κράτη μέλη διενεργούν ελέγχους του χρόνου εργασίας και του χρόνου οδήγησης σε συχνότητα που αντιστοιχεί τουλάχιστον με το 2% των συνολικών εργασίμων ημερών στον κλάδο αυτό. Ο ταχογράφος είναι το σημαντικότερο μέσο ελέγχου.

(Τροπολογία 17)

Άρθρο 9

>Αρχικό κείμενο>

Η παρούσα οδηγία δεν επηρεάζει το δικαίωμα των κρατών μελών να εφαρμόζουν ή να θεσπίζουν ευνοϊκότερες νομοθετικές, κανονιστικές ή διοικητικές διατάξεις για την προστασία της υγείας και της ασφάλειας των κινούμενων εργαζομένων ή των αυτοαπασχολούμενων οδηγών, ή να διευκολύνουν ή να επιτρέπουν την εφαρμογή ευνοϊκότερων συλλογικών συμβάσεων ή συμφωνιών μεταξύ κοινωνικών εταίρων για την προστασία της υγείας και της ασφάλειας των κινούμενων εργαζομένων.

>Κείμενο μετά την ψηφοφορία στο ΕΚ>

Η παρούσα οδηγία δεν επηρεάζει το δικαίωμα των κρατών μελών να εφαρμόζουν ή να θεσπίζουν ευνοϊκότερες νομοθετικές, κανονιστικές ή διοικητικές διατάξεις για την προστασία της υγείας και της ασφάλειας των κινούμενων εργαζομένων ή των αυτοαπασχολούμενων οδηγών, ή να διευκολύνουν ή να επιτρέπουν την εφαρμογή ευνοϊκότερων συλλογικών συμβάσεων ή συμφωνιών μεταξύ κοινωνικών εταίρων για την προστασία της υγείας και της ασφάλειας των κινούμενων εργαζομένων.

Η εφαρμογή της παρούσας οδηγίας δεν συνιστά δικαιολογία για υποβάθμιση της γενικής προστασίας των εργαζομένων.

(Τροπολογία 18)

Άρθρο 10

>Αρχικό κείμενο>

Τα κράτη μέλη καθορίζουν το φάσμα των κυρώσεων που επιβάλλονται για παραβάσεις εθνικών διατάξεων που θεσπίζονται κατ εφαρμογή της παρούσας οδηγίας και λαμβάνουν όλα τα αναγκαία μέτρα για την εξασφάλιση της επιβολής τους. Οι κυρώσεις πρέπει να είναι αποτελεσματικές, αναλογικές με την παράβαση και να αποτελούν επαρκή αποτρεπτικό παράγοντα. Τα κράτη μέλη κοινοποιούν τις σχετικές διατάξεις στην Επιτροπή, το αργότερο την ημερομηνία που αναφέρεται στο άρθρο 11 παράγραφος 1, και γνωστοποιούν τις τυχόν μεταγενέστερες τροποποιήσεις το ταχύτερο δυνατόν.

>Κείμενο μετά την ψηφοφορία στο ΕΚ>

Τα κράτη μέλη καθορίζουν

ένα κοινό φάσμα των κυρώσεων που επιβάλλονται για παραβάσεις εθνικών διατάξεων που θεσπίζονται κατ εφαρμογή της παρούσας οδηγίας και λαμβάνουν όλα τα αναγκαία μέτρα για την εξασφάλιση της επιβολής τους. Οι κυρώσεις πρέπει να είναι αποτελεσματικές, αναλογικές με την παράβαση και να αποτελούν επαρκή αποτρεπτικό παράγοντα. Τα κράτη μέλη κοινοποιούν τις σχετικές διατάξεις στην Επιτροπή, το αργότερο την ημερομηνία που αναφέρεται στο άρθρο 11 παράγραφος 1, και γνωστοποιούν τις τυχόν μεταγενέστερες τροποποιήσεις το ταχύτερο δυνατόν.

(Τροπολογία 19)

Άρθρο 11, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Τα κράτη μέλη λαμβάνουν τα προσήκοντα μέτρα για να εξασφαλίσουν ότι οι σχέσεις μεταξύ μεταφορικών εταιριών, μεταφορέων, πρακτορείων και εντολοδόχων θα ρυθμίζονται με τη σύναψη υποχρεωτικών συμβάσεων που θα επιτρέπουν την επαλήθευση της συμμόρφωσης με αυτή την οδηγία.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά την οργάνωση του χρόνου εργασίας για ταξιδεύον προσωπικό που εκτελεί δραστηριότητες οδικών μεταφορών και αυτοαπασχολούμενους οδηγούς (COM(98)0662 - C4-0716/98 - 98/0319(SYN ))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0662 - 98/0319(SYN)) ((ΕΕ C 43 της 17.2.1999, σελ. 4.)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 189 , 75 και 118Α της Συνθήκης ΕΚ (C4-0716/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Απασχόλησης και Κοινωνικών Υποθέσεων και τη γνωμοδότηση της Επιτροπής Μεταφορών και Τουρισμού (A4-0187/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.